Epookki (tähtitiede)

Epookki on tähtitieteellisissä kartoissa ilmoitettu ajanhetki, jolle kartan koordinaatit pitävät paikkansa. Maan prekessio­liikkeestä johtuen tähtien koordinaatit muuttuvat hitaasti. Uusissa kartoissa yleisimmin käytetty epookki on J2000.0, joka vastaa tammikuun 1. päivää vuonna 2000 klo 12.00 päivällä. Kirjain J tarkoittaa, että kyseessä on juliaaninen päivämäärä.

Tähtitieteelliset koordinaatistot muuttuvat ajan mukana, kun Maan akselikallistuma ja rata muuttuu. Monet tähtitieteen koordinaattien eli paikan määritykset perustuvat Maan akselin suuntaan. Useasti epookkina käytetään jotain tasaista vuosilukua. Voidaan puhua esimerkiksi eepokista B1950.0 tai J2000.0. B on Besselin epookki, J on juliaaninen epookki. Nykyään saatetaan käyttää hyvinkin vanhoja epookkeja, esimerkiksi Henry Draperin luettelossa HD:ssä käytetään epookkia B1900.0 ja tähtikuvioiden rajat määritettiin 1930 B1875.0 -epookin mukaan. Esimerkiksi epookki J2000.0 on 1. tammikuuta 2000 kello 11:58:55.816 UTC ja juliaaninen päivämäärä JDT 2451545.0.

Taivaanmekaniikka
Aika
Seulonnan keskeiset artikkelit